**Folková hudba**

folk je hudobný žáner, ktorý má svoje korene v anglosaských krajinách. Samotné slovo folk pochádza z angličtiny a znamená ľud alebo národ. Spojenie folk music znamená ľudovú hudbu. Aby sa odlíšila moderná folková hudba od etnickej, vžil sa v anglo-amerických krajinách názov súčasný (contemporary) či moderný (modern) folk. V slovenčine sa pre ľudovú etnickú hudbu vžil skôr termín folklór a pojmom folk sa označuje moderný folk.

Žáner českej a slovenskej folkovej piesne vznikol koncom šesťdesiatych rokov a vyvíjal sa v 60. – 80. rokoch XX. storočia. Folkovú pieseň teda charakterizujeme ako typ modernej spevnej piesne, ktorá spontánne vznikala prevažne v amatérskych podmienkach ako protiklad proti konvenčnému popu.